钦定古今图书集成/明伦汇编/氏族典/第445卷 > 《廖用贤尚友录》 > 柳毅
## 钦定古今图书集成/明伦汇编/氏族典/第445卷 > 《廖用贤尚友录》 > 柳毅

按《尚友录》：毅，中宗时人，下第归至泾阳，见一妇牧羊
前曰：“妾洞庭君小女，嫁泾川次子，得罪舅姑，黜至此，
敢寄家书于洞庭之阴。门有大橘树，击树者三，当有
应者。”毅如其言，忽见千门万户，有殿曰“虚灵”，一人取
书进君曰：“老夫之罪，使孺弱罹害。”俄有赤龙万丈，擘
空而去。顷之，祥风卿云，幢节玲珑，红妆数百。有一人
即寄书者，乃宴毅于碧云台别去。后再娶卢氏，貌美，
曰：“予即洞庭君女。泾上之辱，君能救之。兹奉闺房，永
以为好。”同归洞庭，莫知所终。